Ֆոնս Ռադեմակերս

Ֆոնս Ռադեմակերս (, ), հոլանդացի ռեժիսոր և դերասան։

Կենսագրություն 

Սովորել է Ամստերդամի դրամատիկական արվեստի ակադեմիայում։ Սկսել է կարիերան որպես դերասան և թատերական ռեժիսոր։ Երկրորդ Համաշխարհային պատերազմի ժամանակ ծառայել է բանակում, գերի է ընկել, բայց ազատ է արձակվել։ 1943 թվականին փախել է Շվեյցարիա, որտեղ մնացել է մինչև պատերազմի վերջը։ 35 տարեկանում վերադառնալով Ամստերդամ՝ սկսում է ֆիլմ նկարահանել՝ դառնալով Չարլզ Կրայտոնի, Ժան Ռենուարի, իսկ հետո Վիտորիո դե Սիկայի օգնականը։

«Գյուղը գետի մոտ» (1958) նրա առաջին ֆիլմն է, և առաջին հոլանդական ֆիլմը, որն առաջադրվել է «Օսկար» մրցանակի։ 1986 թվականին նրա «Հարձակում» ֆիլմն արժանացել է «Օսկար» մրցանակի՝ որպես Լավագույն օտարերկրյա ֆիլմ։
1987 թվականին ստանում է «Ոսկե հորթ» մրցանակ հոլանդական մշակույթի զարգացման գործում ունեցած ավանդի համար։ (Cultuurprijs).

Ֆիլմագրություն 

 «Գյուղ գետի մոտ» (1958; Dorp aan de rivier) - առաջադրվել է «Օսկար» և «Ոսկե արջ» մրցանակների
 «Գործընկերներ, դադարեցրեք աղմուկը» (1960; Makkers, staakt uw wild geraas) — «Արծաթե արջ» Բեռլինյան միջազգային փառատոնին, առաջադրվել է «Ոսկե արջ» մրցանակի
 «Դանակ» (1961; Het mes) — առաջադրվել է «Ոսկե արմավենու ճյուղ» մրցանակի
 «Ջրի երկու կաթիլի նման» (1963; Als twee druppels water)
 «Միրա» (1971; Mira) — մասնակցություն Կաննի կինոփառատոնին, Կորոնա Կորկ միջազգային կինոփառատոնի ժյուրիի մրցանակ, Diploma of Merit Էդինբուրգի միջազգային կինոփառատոնում
 «Կատուների պատճառով» (1973; Because of the Cats \ Niet voor de poezen)
 «Մաքս Հավելար» (1976; Max Havelaar of de koffieveilingen der Nederlandsche handelsmaatschappij) — ժյուրիի հատուկ մրցանակ Թեհրանի միջազգային կինոփառատոնում (1977); Նեապոլի միջազգային կինոփառատոնի պատվավոր մրցանակ (1978); «Բոդիլ» մրցանակ՝ որպես Դանիայի լավագույն ոչ ամերիկյան ֆիլմ (1981)
 «Իմ ընկեր» (1979; Mijn Vriend)
 «Հարձակում» (1986; De aanslag) — առաջադրվել է «Օսկար» մրցանակի՝ որպես Լավագույն օտարերկրյա ֆիլմ
 «Վարդագույն պարտեզ» (1989; The Rose Garden), դերասանուհի Լիվ Ուլմանն առաջադրվել է «Ոսկե գլոբուս» մրցանակի՝ Գաբրիելա Ֆրոյդի դերակատարման համար։

Ծանոթագրություններ 

Հոլանդացի ռեժիսորներ
Հոլանդացի դերասաններ
Հոլանդացի կինոռեժիսորներ
Հոլանդացի սցենարիստներ
Հեռուստատեսային դերասաններ
Երկրորդ համաշխարհային պատերազմի մասնակիցներ
Կինոպրոդյուսերներ